གཅན་མེ་སྟགངས་བལྟས་ན་སྙན་ངག་ལ་བསམ་བློ་དགོས་ལ་མཚོན་ཐབས་ཀྱང་དགོས།དེ་གཉིས་ཀ་ཆ་ཤས་རེ་རེ་རེད།བསམ་བློ་མེད་པའི་སྙན་ངག་ཅིག་ཡོད་པ་མ་རེད།འོན་ཀྱང་མཚོན་ཐབས་རྐྱང་རྐྱང་གི་དགོས་ནས་སྙན་ངག་ཅིག་འབྲི་དགོས་ན་གཙོ་གལ་ཆེ་ཤོས་ནི་མཚོན་ཐབས་རེད།དེ་ལ་རྒྱསཞེས་འབོད་ཀྱི་ཡོད།དེ་མིན་ཆབ་སྲིད་ཀྱི་སྙན་ངག་དང་ཡང་ན་ལེགས་བཤད་སྙན་ངག་འབྲི་རྒྱུ་ཡིན་ན་བསམ་བློ་གཙོ་ཆེ།སྤྱིར་ན་བསམ་བློ་དང་མཚོན་ཐབས་ནི་གཅིག་ལ་གཅིག་བརྟེན་དང༌།ཤ་དང་ཁྲག་གི་འབྲེལ་བ་ཡོད་པ་ཞིག་རེད།བོད་ཀྱི་སྙན་ངག་ལ་གཞན་དང་མི་མཐུན་པའི་ཁྱད་ཆོས་ཤིག་ཡོད་པ་ནི་མི་རིགས་རིག་གནས་ཀྱི་བསམ་བློ་འམ་མི་རིགས་རིག་གནས་ཀྱི་གཤིས་ཀ་འབུར་དུ་ཐོན་ཡོད་པ་དེ་རེད།གཉིས་སུ་མཐའ་འཁོབ་རིག་གནས་ཀྱི་ཁྱད་ཆོས་ལྡན་པ་དེ་རེད།མཐའ་འཁོབ་ཅེས་པ་དེ་འདིར་རྗེས་ལུས་ལ་ཟེར་བ་མིན།གཙོ་བོ་ཡུལ་དབུས་མ་ཡིན་པའི་རིག་གནས་ཀྱི་ཁྱད་ཆོས་དེ་ལ་ཟེར་བ་ཡིན།